b"\n_START_ARTICLE_\nJosep Aragay i Blanchart\n_START_SECTION_\nBiografia\n_START_PARAGRAPH_\nEl 1911, Eugeni d'Ors li encarreg\xc3\xa0 la direcci\xc3\xb3 art\xc3\xadstica de l'Almanac dels Noucentistes. Amb el pseud\xc3\xb2nim Jacob, col\xc2\xb7labor\xc3\xa0 a diversos setmanaris humor\xc3\xadstics catalans, com la primera etapa de la revista Papitu, o El Borinot._NEWLINE_El 1912, juntament amb Xavier Nogu\xc3\xa9s i Francesc Pujols, fund\xc3\xa0 la revista Picarol, un dels m\xc3\xa0xims exponents de la il\xc2\xb7lustraci\xc3\xb3 catalana a principis del segle XX. El 1914, realitz\xc3\xa0 un llarg viatge formatiu per It\xc3\xa0lia. L'any 1917 reb\xc3\xa9 l'enc\xc3\xa0rrec de fer els rajols per decorar la font g\xc3\xb2tica del carrer de Cucurulla de Barcelona, al final del Portal de l'\xc3\x80ngel._NEWLINE_Fou professor de l'Escola Superior de Bells Oficis de la Mancomunitat de Catalunya. El 1925 s'instal\xc2\xb7l\xc3\xa0 definitivament a Breda, on fund\xc3\xa0 un taller cer\xc3\xa0mic, activitat a la qual dedicaria la resta de la seua vida professional, encara que tamb\xc3\xa9 cal destacar la seva tasca de dibuixant i il\xc2\xb7lustrador. El Museu Deu del Vendrell mostra 21 dibuixos sat\xc3\xadrics d'aquest gran dibuixant catal\xc3\xa0. La seva obra tamb\xc3\xa9 es pot visitar al Museu Municipal Josep Aragay de Breda._NEWLINE_\xc3\x89s autor de dos llibres te\xc3\xb2rics: La pintura catalana contempor\xc3\xa0nia, la seua her\xc3\xa8ncia i el seu llegat (1916) i El nacionalisme de l'art (1920)."